Държавен вестник, бр. 76, 2022 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  76
12. изразява становища относно законосъ-
образността на актовете, които са свързани 
с възникване, изменение и прекратяване 
на служебни и трудови правоотношения на 
служителите в министерството;
13. оказва правно съдействие при осъ-
ществяване на дейността на съветите, които 
се създават към министъра на културата;
14. организира дейността по образуване, 
преобразуване, прекратяване и възлагане 
на управлението и контрола на търговските 
дружества с държавно участие от отрасловата 
компетентност на министъра на културата, 
провежда конкурси и подготвя договори за 
възлагане на управлението на търговските 
дружества; 
15. разглежда заявленията за предоста-
вяне на достъп до обществена информация 
по Закона за достъп до обществената ин-
формация и изготвя проекти на решения 
за предоставяне на достъп или за отказ за 
предоставяне на достъп, извършва справки 
и съставя отчети по този закон.
Чл. 21б. Дирекция „Обществени поръчки“:
1. планира, организира и координира 
всички дейности във връзка с подготовката 
и провеждането на процедури по възлагане 
на обществени поръчки;
2. подготвя документацията и участва в 
провеждането на процедурите по Закона за 
обществените поръчки (ЗОП);
3. осигурява изпращането в нормативно 
установените срокове на информацията, 
която е свързана с обществените поръчки, 
подготвя и публикува документите в про-
фила на купувача, изготвя документите, 
подлежащи на публикуване в „Официален 
вестник“ на Европейския съюз, в Регистъра 
на обществените поръчки или на Портала 
за обществени поръчки;
4. изготвя договорите за възлагане на 
обществени поръчки и организира сключва-
нето им; изисква и получава своевременно 
необходимата информация от отговорното 
за изпълнението и контрола им администра-
тивно звено или лице/лица;
5. поддържа регистъра на обществените 
поръчки в министерството;
6. отговаря за разработването, изменението 
и допълнението на вътрешните правила за 
възлагане на обществени поръчки;
7. изготвя становища, съдейства за из-
граждане на правна защита и осъществява 
процесуално представителство при подадени 
жалби във връзка с проведени процедури за 
възлагане на обществени поръчки;
8. изготвя система за контрол на догово-
рите по т. 4.“
§ 5. В чл. 22 се правят следните изменения:
1. В основния текст числото „5“ се за-
меня с „4“.
2. Точка 3 се отменя.
§ 6. Член 25 се отменя.
§ 7. Навсякъде в текста думите „второ-
степенните разпоредители с бюджет към 
министъра“ се заменят с „второстепенните 
разпоредители с бюджет по бюджета на 
Министерството на културата“.
§ 8. Приложението към чл. 10, ал. 3 се 
изменя така:
„Приложение 
към чл. 10, ал. 3
Численост на персонала в организационните 
структури и административните звена на 
Министерството на културата – 169 щатни 
бройки
Политически кабинет
8
Инспекторат
3
Звено за вътрешен одит
4
Финансов контрольор
1
Служител по сигурността 
на информацията
1
Главен секретар
1
Обща администрация
51
в т. ч.:
дирекция „Административно 
обслужване и човешки ресурси“
19
дирекция „Връзки с обществеността 
и протокол“
3
дирекция „Бюджет и финансово- 
счетоводни дейности“
11
дирекция „Управление 
на собствеността“
6
дирекция „Правнонормативна  
дейност и публични предприятия“
8
дирекция „Обществени поръчки“
4
Специализирана администрация
100
Главна дирекция „Инспекторат за 
опазване на културното наследство“
40
в т. ч.:
Централно управление
16
регионални инспекторати
24
дирекция „Културно наследство, 
музеи и изобразителни изкуства“
15
дирекция „Международно 
сътрудничество, европейски 
програми и регионални дейности“
21
дирекция „Сценични изкуства 
и художествено образование“
11
дирекция „Авторско право 
и сродните му права“
13“
Заключителна разпоредба
§ 9. Постановлението влиза в сила от деня 
на обнародването му в „Държавен вестник“.
Министър-председател:  
Гълъб Донев 
Главен секретар на Министерския съвет:  
Красимир Божанов
6088